A TANÁCS 426/2006/EK RENDELETE
(2006. március 9.)
a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 26. cikkére,
tekintettel a Bizottság javaslatára,
mivel:
(1)
A 2658/87/EGK tanácsi rendelet (1) I. mellékletében szereplő Kombinált Nómenklatúrában autonóm alapon határozatlan ideig vámfelfüggesztés van érvényben a 27. árucsoportba tartozó egyes árucikkekre vonatkozóan, amennyiben azokat meghatározott eljárásnak vetik alá, és feltéve, hogy a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendeletben (2) meghatározott egyes feltételek teljesülnek.
(2)
Egyes újrahasznosításra szánt és a 2710 99 00 KN-kód alá sorolt olajhulladékokra e mentesség jelenleg nem vonatkozik.
(3)
Az olajhulladékok újrafeldolgozásával kapcsolatos környezetvédelmi okokból ugyanazt a tarifális elbánást kell alkalmazni az azonos árucsoportba tartozó olajhulladékokra és olajokra, amennyiben a műszaki és jogi feltételek teljesülnek. Ezért a Közösség érdeke, hogy autonóm alapon és határozatlan ideig a vámfelfüggesztést e termékekre is kiterjessze.
(4)
A 2658/87/EGK rendeletet ezért ennek megfelelően módosítani kell.
(5)
Mivel az ezen rendelet által bevezetett módosítást az 1719/2005/EK bizottsági rendelettel (3) megállapított 2006. évi Kombinált Nómenklatúra alkalmazásának időpontjától kell alkalmazni, ennek a rendeletnek azonnal hatályba kell lépnie, és azt 2006. január 1-től alkalmazni kell,
ELFOGADTA EZT A RENDELETET:
1. cikk
A 2658/87/EGK rendelet I. mellékletének 2. része (Vámtarifa) V. áruosztály 27. árucsoportjában a 2710 99 00 KN-kódra vonatkozóan a 3. oszlopban található szöveg helyébe a következő szöveg lép:
„3,5 (4)
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2006. január 1-jétől kell alkalmazni.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2006. március 9-én.